El cicle Gas Natural Fenosa de Cine Itinerante arriba este divendres a Sagunt amb la pel·lícula “Es por tu bien”
23 d’agost 2017

![](/media/nvoonzsc/63-c_cine_gas_naturalpantalla-saguntocon-logos-001.jpg)  
   

Divendres que ve 25 d'agost, la plaça de la Concòrdia del Port de Sagunt acollirà la projecció del llargmetratge _Es por tu bien_ amb motiu del cicle Gas Natural Fenosa de Cine Itinerante Verano 2017. La iniciativa, impulsada conjuntament per Gas Natural Fenosa i l'Academia de Cine, farà parada a Sagunt amb l'assistència d'una de les protagonistes de la pel·lícula, Mari Paz Sayago, qui la presentarà en un col·loqui que complementarà la projecció i permetrà als cinèfils del municipi descobrir les curiositats i anècdotes del rodatge.

La projecció serà a les 22 hores en la plaça de la Concòrdia del Port de Sagunt i l'accés serà gratuït fins a completar l'aforament. L’activitat compta amb la col·laboració de l'Ajuntament de Sagunt a través la regidoria de Joventut, que completa mitjançant esta projecció l’oferta de Cinema d’Estiu.

Sagunt és la huitena parada de la novena edició d’este cicle de cinema, una iniciativa que passa per deu ciutats de la geografia espanyola a les quals l'organització portarà els llargmetratges que han marcat 2016 i els primers mesos de 2017.

Protagonitzada per José Coronado, Javier Cámara i Roberto Álamo, _Es por tu bien_ narra el malson al qual s'enfronten tres pares quan les seues filles els presenten als seus nóvios, que inevitablement seran uns individus ‘menyspreables’ que només busquen una cosa de la seua meravelloses xiquetes. Eixe horrible dia acaba d'arribar per a Arturo, Poli i Chus.

Mari Paz Sayago és un rostre televisiu molt conegut gràcies a la sèrie _Allí abajo_ i també compta amb nombroses pel·lícules en la seua trajectòria com _K__iki, el amor se hace_ o _Carm__ina o revienta_.

*   [](http://www.facebook.com/sharer.php?u=https://aytosagunto.es/va/actualitat/el-cicle-gas-natural-fenosa-de-cine-itinerante-arriba-este-divendres-a-sagunt-amb-la-pel-lícula-es-por-tu-bien/ "Facebook")
*   [](http://twitter.com/share?url=https://aytosagunto.es/va/actualitat/el-cicle-gas-natural-fenosa-de-cine-itinerante-arriba-este-divendres-a-sagunt-amb-la-pel-lícula-es-por-tu-bien/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-gas-natural-fenosa-de-cine-itinerante-arriba-este-divendres-a-sagunt-amb-la-pel-lícula-es-por-tu-bien/ "Linked In")
*   [](mailto:?body=https://aytosagunto.es/va/actualitat/el-cicle-gas-natural-fenosa-de-cine-itinerante-arriba-este-divendres-a-sagunt-amb-la-pel-lícula-es-por-tu-bien/)